# MEVIn Säännöt (VOIMASSA)

**5 § Jäsenen eroaminen ja erottaminen**

Jäsenellä on oikeus erota yhdistyksestä ilmoittamalla siitä kirjallisesti hallitukselle tai sen puheenjohtajalle taikka ilmoittamalla erosta yhdistyksen kokouksessa merkittäväksi pöytäkirjaan.

Hallitus voi erottaa jäsenen yhdistyksestä, jos jäsen on jättänyt erääntyneen jäsenmaksun maksamatta kalenterivuodelta tai on muuten jättänyt täyttämättä ne velvoitukset, joihin hän on yhdistykseen liittymällä sitoutunut tai on menettelyllään yhdistyksessä tai sen ulkopuolella huomattavasti vahingoittanut yhdistystä tai ei enää täytä laissa taikka yhdistyksen säännöissä mainittuja jäsenyyden ehtoja.

# MEVIn Säännöt (EHDOTUS muutokseksi, punaisella lisäykset)

**5 § Jäsenen eroaminen ja erottaminen**

Jäsenellä on oikeus erota yhdistyksestä ilmoittamalla siitä kirjallisesti hallitukselle tai sen puheenjohtajalle taikka ilmoittamalla erosta yhdistyksen kokouksessa merkittäväksi pöytäkirjaan.

Hallitus voi erottaa jäsenen yhdistyksestä, jos jäsen

* on jättänyt erääntyneen jäsenmaksun maksamatta kalenterivuodelta
* on muuten jättänyt täyttämättä ne velvoitukset, joihin hän on yhdistykseen liittymällä sitoutunut
* on menettelyllään yhdistyksessä tai sen ulkopuolella huomattavasti vahingoittanut yhdistystä
* osoittaa merkittävää ja toistuvaa piittaamattomuutta yhdistyksen kaluston käyttöä ja turvallisuutta koskevia ohjeita kohtaan
* on käyttäytynyt uhkaavasti, loukkaavasti tai häiritsevästi toista jäsentä tai seuran tarkoitukseen liittyvään toimintaan liittyvää henkilöä kohtaan
* Syyllistyy Olympiakomitean alaisen urheilun eettisen kurinpitolautakunnan kurinpitomääräyksissä määriteltyyn rangaistavaan tekoon. https://www.eettinenkurinpitolautakunta.fi/kurinpitomaaraykset/
* ei enää täytä laissa taikka yhdistyksen säännöissä mainittuja jäsenyyden ehtoja.

Jäsenelle varataan tilaisuus selityksen antamiseen ennen erottamispäätöksen tekemistä, paitsi jos erottamisen syynä on jäsenmaksun maksamatta jättäminen. Erotetulla ei ole oikeutta vaatia takaisin yhdistykselle suorittamiaan maksuja.

Erottamista lievempiä kurinpitotoimia, joista hallitus voi päättää jäsentä kohtaan ennen erottamista ovat:

* Kirjallinen varoitus
* Määräaikainen kielto osallistua seuran toimintaan
* Seuran kaluston määräaikainen käyttökielto
* Kaluston säilytyspaikkaoikeuden menetys
* Kielto edustaa seuraa kilpailuissa

Päätös kurinpitotoimista tulee voimaan heti ja sen katsotaan tulleen asianomaisen tietoon viisi päivää sen jälkeen, kun päätös on lähetetty jäsenelle. Päätös lähetetään sähköpostitse jäsenrekisterissä olevaan osoitteeseen.